**НАЕТИ ЛИЦА И СРЕДНА БРУТНА РАБОТНА ЗАПЛАТА ПРЕЗ ЧЕТВЪРТОТО ТРИМЕСЕЧИЕ НА 2024 ГОДИНА**

**Броят на наетите лица по трудово и служебно правоотношение** към края на декември 2024 г. намалява с 11.7 хил., или с 0.5%, спрямо края на септември 2024 г., като достига 2.31 млн. по предварителни данни на Националния статистически институт. Спрямо третото тримесечие на 2024 г. най-голямо намаление на броя наети лица се наблюдава в икономическите дейности „Хотелиерство и ресторантьорство“ - със 7.7%, в „Селско, горско и рибно стопанство“ - с 6.9%, и в „Операции с недвижими имоти“ - с 1.8%. Най-голямо увеличение на броя наети лица по трудово и служебно правоотношение - с 1.7%, е регистрирано при дейност „Култура, спорт и развлечения“.

В края на декември 2024 г. в сравнение с края на декември 2023 г. броят на наетите лица по трудово и служебно правоотношение нараства с 25.7 хил., или с 1.1%. Най-голямо увеличение на броя наети лица се наблюдава в икономическите дейности „Хуманно здравеопазване и социална работа“ - с 12.7 хил., „Хотелиерство и ресторантьорство“ - със 7.0 хил., и „Строителство“ - с 5.4 хил., а най-голямо намаление - в „Преработваща промишленост“ - с 12.7 хил., и в „Селско, горско и рибно
стопанство“ - с 3.7 хиляди. В процентно изражение увеличението е най-значително в икономическите дейности „Хотелиерство и ресторантьорство“ - със 7.4%, „Хуманно здравеопазване и социална работа“ - с 6.8%, и в „Строителство“ - с 4.3%, а най-голямо намаление е регистрирано при „Селско, горско и рибно стопанство“ - с 5.6%, и „Добивна промишленост“ - с 4.9%.

**Средната брутна месечна работна заплата** за октомври 2024 г. е 2 387 лв., за ноември - 2 383 лв., и за декември - 2 468 лева.

**Фиг. 1. Средна брутна работна заплата общо за страната по месеци**

През четвъртото тримесечие на 2024 г. средната месечна работна заплатаe2 413 лв. и се увеличава спрямо третото тримесечие на 2024 г. с 6.1%. Икономическите дейности, в които е регистрирано най-голямо увеличение, са „Образование“ - с 19.1%, „Производство и разпределение на електрическа и топлинна енергия и на газообразни горива“ - с 8.4%, и „Финансови и застрахователни дейности“ - с 8.0%.

**Фиг. 2. Средна брутна месечна работна заплата по икономически дейности - левове**

Спрямо четвъртото тримесечие на 2023 г. средната месечна работна заплата нараства с 13.7%, като най-голямо e увеличението в икономическите дейности: „Други дейности“ - с 27.5%, „Професионални дейности и научни изследвания“ - със 17.3%, и „Култура, спорт и развлечения“ - с 16.5%.

Икономическите дейности с най-високо средномесечно трудово възнаграждение на наетите лица по трудово и служебно правоотношение за периода са:

* „Създаване и разпространение на информация и творчески продукти; далеко-съобщения“ - 5 305 лева;
* „Финансови и застрахователни дейности“ - 3 520 лева;
* „Производство и разпределение на електрическа и топлинна енергия и на газообразни горива“ - 3 506 лева.

Най-нископлатени са били наетите лица в икономическите дейности:

* „Хотелиерство и ресторантьорство“ - 1 510 лева;
* „Други дейности“ - 1 666 лева;
* „Селско, горско и рибно стопанство“ - 1 675 лева.

Спрямо същия период на предходната година средната месечна работна заплата през четвъртото тримесечие на 2024 г. в обществения сектор нараства с 12.0%, а в частния сектор с 14.2%.

**Фиг. 3. Средна брутна месечна работна заплата по форми на собственост**

**Методологични бележки**

Данните са получени от тримесечното „Наблюдение на наетите лица, отработеното време, средствата за работна заплата и други разходи за труд“, което има за цел да изследва текущото състояние и динамика на основни аспекти на пазара на труда. Наблюдението е репрезентативно, като се използва стратифицирана случайна извадка от предприятия. Генералната съвкупност се стратифицира по следните критерии: териториален признак - 28 административни области, икономическа дейност по КИД - 2008, размер на предприятието според броя на наетите лица.

Методологията на тримесечното наблюдение на наетите лица, отработеното време, средствата за работна заплата и други разходи за труд, както и актуални данни, могат да се намерят на уеб сайта на НСИ:

[http://www.nsi.bg/sites/методология](http://www.nsi.bg/sites/default/files/files/metadata/Labour_Method_1.1.pdf);

[http://www.nsi.bg/данни](http://www.nsi.bg/bg/content/3920/%D0%BA%D1%80%D0%B0%D1%82%D0%BA%D0%BE%D1%81%D1%80%D0%BE%D1%87%D0%BD%D0%B0-%D1%81%D1%82%D0%B0%D1%82%D0%B8%D1%81%D1%82%D0%B8%D0%BA%D0%B0-%D0%BD%D0%B0-%D0%B7%D0%B0%D0%B5%D1%82%D0%BE%D1%81%D1%82%D1%82%D0%B0-%D0%B8-%D1%80%D0%B0%D0%B7%D1%85%D0%BE%D0%B4%D0%B8%D1%82%D0%B5-%D0%B7%D0%B0-%D1%82%D1%80%D1%83%D0%B4).

**Приложение**

**Таблица 1**

|  |
| --- |
| **Наети лица по трудово и служебно правоотношение по****икономически дейности през 2024 година1** |
|  |  |  |  |
|   |  (Списъчен брой в края на месеца) |
| **Икономически дейности** | **2024** |
| **октомври** | **ноември** | **декември** |
| **Общо** | **2317979** | **2320309** | **2313666** |
| Селско, горско и рибно стопанство | 66152 | 63692 | 62228 |
| Добивна промишленост | 17792 | 17821 | 17708 |
| Преработваща промишленост | 445642 | 444781 | 441361 |
| Производство и разпределение на електрическа и топлинна енергия и на газообразни горива | 28193 | 28181 | 28260 |
| Доставяне на води; канализационни услуги, управление на отпадъци и възстановяване | 36919 | 37116 | 36993 |
| Строителство | 131666 | 131657 | 131321 |
| Търговия; ремонт на автомобили и мотоциклети | 385473 | 386891 | 386331 |
| Транспорт, складиране и пощи | 141330 | 140649 | 140117 |
| Хотелиерство и ресторантьорство | 100941 | 99915 | 101500 |
| Създаване и разпространение на информация и творчески продукти; далекосъобщения | 127011 | 127139 | 126537 |
| Финансови и застрахователни дейности | 57280 | 57322 | 57288 |
| Операции с недвижими имоти | 21277 | 21197 | 21165 |
| Професионални дейности и научни изследвания | 84803 | 85002 | 85312 |
| Административни и спомагателни дейности | 114663 | 117032 | 115554 |
| Държавно управление; държавно обществено осигуряване | 114563 | 114919 | 114826 |
| Образование | 172710 | 173534 | 173280 |
| Хуманно здравеопазване и социална работа  | 198340 | 200063 | 200305 |
| Култура, спорт и развлечения | 36790 | 36904 | 37448 |
| Други дейности | 36434 | 36494 | 36132 |
|  |  |  |  |  |  |  |  |  |  |  |  |  |  |  |  |  |  |  |  |
| 1 Предварителни данни. |  |  |  |

|  |  |  |
| --- | --- | --- |
|  |  | **Таблица 2** |
| **Средна брутна месечна работна заплата на наетите лица по трудово и служебно правоотношение по икономически дейности през 2024 година1** |
|   |   |   |   |
|   |   |   | (Левове) |
| **Икономически дейности** | **2024** |
| **октомври** | **ноември** | **декември** |
| **Общо** | **2387** | **2383** | **2468** |
| Селско, горско и рибно стопанство | 1698 | 1675 | 1652 |
| Добивна промишленост | 2700 | 2852 | 2864 |
| Преработваща промишленост | 1955 | 2036 | 2026 |
| Производство и разпределение на електрическа и топлинна енергия и на газообразни горива | 3312 | 3532 | 3674 |
| Доставяне на води; канализационни услуги, управление на отпадъци и възстановяване | 1705 | 1732 | 1826 |
| Строителство | 1859 | 1908 | 1889 |
| Търговия; ремонт на автомобили и мотоциклети | 2029 | 2094 | 2126 |
| Транспорт, складиране и пощи | 1948 | 2027 | 2096 |
| Хотелиерство и ресторантьорство | 1490 | 1484 | 1557 |
| Създаване и разпространение на информация и творчески продукти; далекосъобщения | 5145 | 5218 | 5553 |
| Финансови и застрахователни дейности | 3226 | 3461 | 3872 |
| Операции с недвижими имоти | 2025 | 2134 | 2240 |
| Професионални дейности и научни изследвания | 3270 | 3246 | 3411 |
| Административни и спомагателни дейности | 1925 | 1940 | 2015 |
| Държавно управление; държавно обществено осигуряване | 3339 | 2634 | 2562 |
| Образование | 2918 | 2597 | 3016 |
| Хуманно здравеопазване и социална работа  | 2435 | 2505 | 2527 |
| Култура, спорт и развлечения | 2072 | 2073 | 2175 |
| Други дейности | 1599 | 1632 | 1768 |
|  |  |  |  |  |  |  |  |  |  |
| 1 Предварителни данни. |   |   |   |